|  |  |
| --- | --- |
| Nimekirja alusel |  06.10.2025 nr 5-1/2/2025-11 |

**Vatsla küla Mikumärdi katastriüksuse ja lähiala detailplaneeringu esitamine kooskõlastamiseks**

Saue Vallavalitsus edastab Planeerimisseaduse § 133 lõike 1 alusel kooskõlastamiseks menetluses oleva Vatsla küla Mikumärdi katastriüksuse ja lähiala detailplaneeringu (koostaja Optimal Projekt OÜ, töö nr 586). Saue Vallavalitsus algatas 16.04.2025 aasta korraldusega nr 323 Vatsla külas Mikumärdi (72701:001:0761, suurusega 28 700 m2, maatulundusmaa 100%) katastriüksuse ja lähiala detailplaneeringu.

Planeeringuala asub Vatsla külas, Saue vallas. Planeeritav-ala piirneb idast Pihlaka tee transpordimaaga ja elamumaaga, lõunast Kodasema tee L4, Kodasema tee L3 ja Männi tee transpordimaadega, läänest ja loodest maatulundusmaadega ning põhjast hoonestatud elamumaadega.

Detailplaneeringu koostamise eesmärk on jagada Mikumärdi katastriüksus seitsmeks elamu-, üheks transpordi- ja kaheks üldkasutatavaks maaks ning määrata ehitusõigus kuue üksik- ja ühe kaksikelamu püstitamiseks. Transpordimaa katastriüksus kavandatakse juurdepääsutee rajamiseks. Üldkasutatava maa katastriüksused on planeeringuga kavandatud haljasaladeks.

Edastame Optimal Projekt OÜ koostatud detailplaneeringu materjalid kooskõlastamiseks.

Lugupidamisega

(allkirjastatud digitaalselt)

Karel Tummeltau

planeeringute spetsialist

Lisa:

1. Detailplaneeringu materjalid

Karel Tummeltau

+372 5307 1229 karel.tummeltau@sauevald.ee